# JEGYZŐKÖNYVI KIVONAT

Bekecs Község Önkormányzata Képviselőtestületének **2013. november 28-án** megtartott ülésének jegyzőkönyvéből

**Bekecs Község Önkormányzata Képviselő-testületének**

**23/2013. (XI.29.) önkormányzati rendelete**

**a települési folyékony hulladék kezelésével összefüggő közszolgáltatási tevékenységről szóló 17/2003. (XI.3.) önkormányzati rendelet módosításáról.**

Bekecs Község Önkormányzatának Képviselő-testülete a vízgazdálkodásról szóló 1995. évi LVII. törvény 44/C. § (2) 45. § (6) bekezdésében kapott felhatalmazás alapján a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 19. pontjában meghatározott feladatkörében eljárva a következőket rendeli el:

1. § A települési folyékony hulladék kezelésével összefüggő közszolgáltatási tevékenységről szóló 17/2003. (XI.3.) önkormányzati rendelet (a továbbiakban: Ör.) 2. §-a helyébe a következő rendelkezés lép:

“2. § A rendelet hatálya kiterjed Bekecs község közigazgatási területén a közüzemi szennyvízcsatorna hálózatra rá nem csatlakozott ingatlan tulajdonosára, vagyonkezelőjére vagy egyéb jogcímen használójára (a továbbiakban: ingatlantulajdonos), aki az ingatlanán keletkező nem közművel összegyűjtött háztartási szennyvízet a vizek hasznosítását, védelmét és kártételeinek elhárítását szolgáló tevékenységekre és létesítményekre vonatkozó általános szabályokról szóló kormányrendeletben meghatározott módon köteles gyűjteni.

2. § Az Ör 3. §-a helyébe a következő rendelkezés lép:

“3. § A települési folyékony hulladék: a vízgazdálkodásról szóló 1995. évi LVII. törvény 1. számú melléklet 37. pontja szerinti nem közművel összegyűjtött háztartási szennyvíz.

3. § Az Ör. 4. § -a helyébe a következő rendelkezés lép:

„4. § (1) A közszolgáltatás tartalma a települési folyékony hulladék begyűjtése, szállítása, kezelésre történő átadása.

(2) Bekecs község közigazgatási területén a települési folyékony hulladék begyűjtésére jogosult közszolgáltató, az önkormányzattal megkötött közszolgáltatási szerződés alapján az a „Kurmai és társa” Kft. (3561 Felsőzsolca, Bolyai u. 045/2. hrsz) (továbbiakban: Közszolgáltató).

(3) A közszolgáltató a települési folyékony hulladékot a BORSODVÍZ Zrt. Szerencsi Szennyvíztiszító Telepén helyezi el (továbbiakban: szennyvíztelep).

(4) Az önkormányzat a települési folyékony hulladék ártalmatlanítás kezelő objektumaként a Szerencsi Szennyvíztisztító Telepet jelöli ki.

4. § Az Ör. az alábbi 4/A §-al egészül ki:

„4/A § (1) A Képviselő-testület a közszolgáltatási szerződést 10 évre köti meg a Közszolgáltatóval.

(2) A közszolgáltatási szerződés tartalmára a Vgtv. 44/G §-ában foglaltakat kell alkalmazni.”

5. § Az Ör. 8. § (2) és (3) bekezdése helyébe a következő rendelkezés lép:

“8. § (2) A közszolgáltatási díj fizetés időszaka 1 év.

(3) A közszolgáltatási díj mértékét a rendelet 1. melléklete tartalmazza.

6. § (1) A rendelet 2013. december l. napján lép hatályba.

(2) Hatályát veszti a települési folyékony hulladék kezelésével összefüggő közszolgáltatási tevékenységről szóló 17/2003. (XI.3.) önkormányzati rendelet módosításáról szóló 16/2004. (VII.l.) önkormányzati rendelet.

 (3) Hatályát veszti a települési folyékony hulladék kezelésével összefüggő közszolgáltatási tevékenységről szóló 17/2003. (XI.3.) önkormányzati rendelet módosításáról szóló a 18/2006 (XII.20.) önkormányzati rendelet.

(4) Hatályát veszti az Ör. 9. §-a.

Bekecs, 2013. november 28.

 Béki József Bodnár Jánosné

 polgármester jegyző

*A rendelet kihirdetésének napja:*

2013. november 29. Bodnár Jánosné

 jegyző